A BIZOTTSÁG 1495/2004/EK RENDELETE
(2004. augusztus 23.)
a Svédország lobogója alatt közlekedő hajóknak a lándzsás homoki angolnára vonatkozó halászati tilalmáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre és különösen annak 21. cikke (3) bekezdésére (1),
mivel:
(1)
A bizonyos halállományokra és halállománycsoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2004. évre történő meghatározásáról szóló, 2003. december 19-i 2287/2003/EK tanácsi rendelet (2) előírja a lándzsás homoki angolnára vonatkozó kvótát a 2004. évre.
(2)
A célból, hogy biztosítani lehessen a kvóta alá eső állomány mennyiségi korlátozására vonatkozó rendelkezések betartását, szükséges, hogy a Bizottság kitűzze azt a dátumot, amely időpontra egy tagállam lobogója alatt közlekedő hajókról való fogások úgy tekinthetők, hogy a megengedett kvótát kimerítették.
(3)
A Bizottsághoz eljuttatott információk szerint a lándzsás homoki angolnának IIa. ICES statisztikai körzet (Skagerrak, Kattegat és Északi-tenger) vizeiből, svéd zászló alatt hajózó vagy Svédországban nyilvántartott tengerjáró hajókról való halászata 2004. július 12-től tilos,
ELFOGADTA EZT A RENDELETET:
1. cikk
E rendelet alkalmazásának időpontjától kezdve tilos a lándzsás homoki angolnának II a. ICES statisztikai körzet (Skagerrak, Kattegat és Északi-tenger) vizein Svédország lobogója alatt közlekedő vagy Svédországban nyilvántartott hajókról való halászata csakúgy, mint a lándzsás homoki angolna kifogott állományának a fedélzeten való tartósítása, egyik hajóról a másikra történő átrakodása vagy a partra való kiszállítása.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. augusztus 23-án.